Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on, miten Jumala voi tehdä tavallisesta elämästä jotain huikeaa.
Karen esittelee helmiä uudesta kirjastaan.
Tänään hän kysyy, mitä masennuksesi yrittää kertoa sinulle?
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre.
Rakastamme sinua ja olemme sitoutuneet auttamaan sinua -
ja Kristus-ruumista kaikkialla maailmassa kasvamaan Jeesuksessa.
Tänään puhun siitä, miten tärkeää sinun on tulla siksi, -
joka sinä todella olet.
Myöhemmin ohjelmassa tapaat vaimoni.
Hänellä on sinulle erityistä asiaa.
Ohjelman lopussa kerron muutamia salaisuuksia -
näkymättömästä ulottuvuudesta.
Aloitetaanpa. Kuten sanoin, tänään puhun tulemisesta siksi, -
joka todella olet, ja pääsemisestä sinne, missä sinun on määrä olla.
Viimeksi, jos olet nähnyt aiemmat jaksot, puhuin Pietarista.
Pietari muuttui kalastajasta Jeesuksen sisäpiiriläiseksi -
alle vuodessa. Mikä uranousu!
Se on sama kuin päätyisi Microsoftin johtoryhmään -
ilman vastaavaa koulutusta itse Bill Gatesin valitsemana.
Eikö olekin ihmeellistä, miten ihmiset voivat muuttua ja saavuttaa asioita, -
jos he vain saavat oikeanlaista apua ja valmennusta sekä yhteyksiä.
Mitä enemmän ajattelen Pietaria, -
sitä enemmän ymmärrän, miten paljon on sellaisia ihmisiä, -
jotka eivät ikinä pääse sinne, missä heidän kuuluisi olla.
Siihen voi olla monia syitä, kuten syvät emotionaaliset haavat, -
vaikea lapsuus, sortokulttuuri ja monet muut asiat.
Sama pätee niihin, joilla näyttää menevän hyvin.
He viettävät aikaa tärkeiden ihmisten kanssa.
He ostavat kalleimmat talot, -
ja heillä on varaa kauneusleikkauksiin.
Mutta usko pois. Moni menestyvänä pitämämme -
etsii todellisuudessa epätoivoisesti apua terapiasta.
Pintapuolisesti he sanovat yhtä, -
mutta sisäisesti heissä huutaa toinen ääni.
Heitä on lapsesta asti puskettu tiettyyn maailmaan -
ja muokattu uraan, jota he eivät olisi ikinä valinneet itse.
Mitä iloa on olla kirurgi, toimitusjohtaja tai professori, -
jos se, mikä ihminen on oikeasti, on jotain ihan muuta.
Mutta tahdon sanoa, että Jumala kykenee -
repimään kyltit, joita muut ovat meihin ripustaneet.
Jumala voi poistaa ja korvata kyltit, -
joilla muut ovat yrittäneet muovata elämäämme.
Olet kuullut sanonnan: "Olet vain ajatustesi summa."
Se ei ole totta. Et ole se.
Monilla on vääränlaisia ajatuksia, ja heistä tulee jotain, mitä he eivät ole.
Sellaiset kokevat olevansa väärässä paikassa, -
ihan sama tuleeko heistä lääkäreitä tai hoitajia.
Kuka sinä siis olet? Oletko kysynyt sitä itseltäsi?
Minä olen. Vastaukseksi sanoin, että olen ihminen, joka saa asiat tehdyksi.
Se on pitkälti, kuka minä olen.
Olipa kyse roskien viemisestä, kirjanpidosta -
tai sängyn petaamisesta, saan hommat hoidetuksi.
Mistä sitten nautin?
Nautin siitä, että hommat tulee hoidetuksi.
Nautin puuhastelusta.
Toimettomuus ei sovi minulle yhtään.
Se oli minulle iso ongelma yläkoulussa.
Luokassa oli tylsää. Niinpä aloin häiriköidä, jotta tulisi vipinää.
Se ei ollut rakentavaa kenellekään.
Ymmärrän sen nyt, mutta en ymmärtänyt silloin.
Toki ymmärrän, etteivät kaikki voi olla kuin minä.
Toiset ovat parhaimmillaan silloin, kun he voivat vain olla -
eikä häärätä koko ajan jotain. Silloin he kukoistavat.
Totuus on se, ettei yksi tapa ole parempi kuin toiset.
Ongelmia tulee vasta, jos yrität olla joku, joka et ole.
Kuvittele, että kaikki olisivat niin kuin minä. Se ei toimisi.
En olisi ikinä voinut mennä naimisiin jonkun itseni kaltaisen kanssa.
Parhaat ystäväni ovat ihania.
Monet ovat löytäneet potentiaalinsa, mutta he ovat erilaisia kuin minä.
Siksi me nautimme toistemme seurasta.
Me täydennämme toinen toistamme ja olemme kiitollisia erilaisuuksistamme.
Esimerkiksi vaimoni Karen on koulutettu terapeutti.
Hän nauttii keskustelemisesta. Me molemmat rakastamme ihmisiä.
Kumpikin auttaa persoonansa mukaan ihmisiä eri tavalla kuin toinen.
Hänestä on mukava kuunnella ihmisiä ja auttaa heitä prosessoimaan asioita.
Hän aloitti kampaajana, jolla oli kaksi kampaamoa.
Mutta sitten hän tajusi, että hänen pitää aloittaa uusi ura, -
sillä kun hän kysyi itseltään, mitä hän haluaisi olla, vastaus oli: terapeutti.
Vastaus tuli osittain häneltä, mutta se oli myös Jumalan ääni.
Aina kun Jumala kuiskaa meille, -
Hänen tahtonsa on aina yhteensopiva sen kanssa, kuka olet -
ja mitä sinut on kutsuttu tekemään maailmassa.
Ihan sama, oletko kokki tai mekaanikko -
tai vaihdatko vaippoja tai johdat isoja organisaatioita.
Uskon, että jokaisella, kuka hän onkin, -
on maailmaan syntyessään ollut jokin kutsu elämälleen.
Niin uskon sinustakin.
Uskon, että Jumalalla on elämällesi kutsu -
ja että Hänellä on ihmeellinen suunnitelma, -
miten Hän haluaa käyttää sinua valtakunnassaan -
Hänen hyväkseen ja myös monien muiden hyväksi.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Puhuimme siitä, miten kaikilla on syntyessään elämänkutsu.
Kerron vaimostani Karenista.
Hän varttui erään suurkaupungin vaarallisessa lähiössä Ruotsissa.
Alueella on huono maine koko maassa.
Kukaan ei odota, että sieltä kotoisin olevasta tulee mitään erityistä.
Varttuminen rankassa lähiössä olisi helposti voinut -
viedä Karenin elämää hyvin vaaralliseen suuntaan.
Mutta kun hän oli lapsi, Jumala tuli hänen elämäänsä.
Hän katsoi Jeesus-elokuvaa ja Jumala kuiskasi hänelle, -
kuka hän oikeasti on, todellinen Karen.
Se käänsi Karenin elämän täysin päinvastaiseen suuntaan -
kuin mihin se oli ollut menossa.
Muutos Karenin elämässä on tietysti ollut jatkuva prosessi.
Vanhat tavat, ajatukset ja valheet piti murtaa, -
jotta todellinen Karen voi tulla esiin.
Muutos voi joskus tehdä kipeää.
Näemme sen, kun katsomme tarkemmin Pietarin elämää.
Muutos on kuitenkin kaiken sen arvoista, -
sillä niin ihmisestä tulee, kuka hän todella on.
Ensimmäisellä kerralla, kun Jeesus tapasi Pietarin, -
Hän pyysi Pietarilta venettä lainalle. Ehkä ajattelet, ettei se ole iso juttu.
Mutta Pietari ei silloin vielä tiennyt yhtään, kuka Jeesus on.
Silti Pietari suostui. Sen iltapäivän jälkeen kaikki oli muuttunut.
Elämä teki sitä, mitä elämä tekee.
Sen seurauksena Pietarin elämä muuttui kokonaan.
Pietarin elämässä oli tarkoitus, -
ja hänellä oli potentiaali, josta hän ei tiennyt mitään.
Hän aloitti kalastajana, -
mutta sitten hänestä tuli se, joka hän todellisuudessa oli, -
kun Jeesus ilmoitti sen hänelle.
Todella monella ihmisellä on kaipuu tulla siksi, joka hän todella on, -
etenkin jos hän kokee, että hän on juuttunut väärään rooliin.
Siksi aina välillä näkee, että lääkäristä tulee puuseppä, -
yrityselämän toimitusjohtajasta tulee maanviljelijä -
tai maanviljelijästä opettaja. Tunnen jopa pastorin, josta tuli kirurgi.
Jumala on siellä, kaiken sekamelskan keskellä.
Jumala on läsnä vankilassa, jossa moni kokee olevansa.
Hän, jos joku, pystyy auttamaan meitä tulemaan siksi, keitä todella olemme.
Miksi? Sen tähden, että Jumala tuntee meidät.
Hänen äänensä, joka sinulle sisäisesti puhuu, -
on luultavasti ainoa ääni, johon voit täysin luottaa.
Nyt ehkä mietit, voitko sinä kuulla Hänen äänensä.
Olen varma, että voit, -
mutta täytyy mennä erään erityisen oven kautta.
Kaikki pystyvät aistimaan hengellisen ulottuvuuden, -
ja nykyajan maailmassa henkisyyden etsiminen on lisääntynyt.
Monet etsivät sitä äänien, henkioppaiden, henkisten aistien -
sekä monien ovien ja polkujen kautta, mutta vain yksi on oikea.
Kun Mooses kohtasi Jumalan erämaassa, -
hän kysyi, kuka Jumala on. Jumala vastasi: "Nimeni on 'Minä olen'."
Kun luin sen ensimmäisen kerran, ajattelin, että onpa outo vastaus.
Mutta kun ajattelen sitä nyt, vastaus on todella mainio.
Jumala sanoi: "Minä olen se, joka minä olen, -
eikä kukaan saa minua muuttumaan muuksi kuin minä olen."
Jumala ei ole se, kenen me ihmiset usein yritämme saada Hänet olemaan.
Monet uskonnot haluavat, että Jumala olisi tietynlainen.
Joskus kristityt yrittävät liittää Jumalaan ominaisuuksia, -
joita Hänellä ei ole.
Se ei toimi, sillä Jumala on Jumala ja Hän on se, joka Hän on.
Ymmärrätkö? Et voi muuttaa Jumalaa.
Maailman tapahtumat eivät muuta Häntä.
Kriisi elämässäsi ei muuta Häntä.
Jumala ei ikinä tule olemaan jotain, mitä Hän ei ole.
Jumala tulee aina olemaan aito oma itsensä ja uskollinen itselleen.
Ja kuuntele. Kyllä, elämä muuttuu koko ajan.
Elämä tekee sitä, mitä elämä tekee. Sitä elämä on.
Mutta kaikista muutoksista huolimatta, -
kun me olemme aina se, joka todella olemme Kristuksessa, -
ja olemme aito oma itsemme -
ja uskollinen sille, joksi Jumala meidät teki, -
kun luottamuksemme ja toivomme on Jumalassa, elämästä tulee se, -
joksi Jumala sen tarkoitti.
ANNA JEESUKSEN RAKKAUTTA MAAILMALLE -
TOMMYN LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa kanssanne joitain asioita, -
joita olen oppinut ammattiterapeuttina.
Tänään puhun masennuksesta.
Ensinnäkin on tärkeää erottaa uupumus ja masennus.
Ne ovat kaksi aivan eri asiaa.
Jos mieli on alakuloinen, -
se voi johtua yksinkertaisesti siitä, että voimat ovat vähissä.
Kun energiataso palautuu normaaliksi, -
mielikin paranee.
On luonnollista olla alakuloinen, kun voimat ovat vähissä, -
mutta se ei tarkoita, että olisi masentunut.
Täytyy vain levätä, kunnes voimat ovat palautuneet, -
sillä energiavarastojen pitää täyttyä.
Mutta masennusta hoidetaan päinvastaisella tavalla.
Masentuneella on energiaa, mutta se on lukkojen takana.
Toisin sanoen uupumus on energiavajausta, -
kun taas masennus on toivovajausta tai peräti toivottomuutta.
Uupuneen pitää päästä palautumaan -
hankkimalla riittävästi lepoa.
Mutta masentunutta täytyy auttaa purkamaan energiaansa, -
sillä se on patoutuneena hänen kehossaan.
Mikään ei tuota iloa.
Kaikkea leimaa toivottomuus, negatiivisuus, -
pimeys, hitaus ja tylsyys.
Masentunut kokee usein -
kiertävänsä samaa negatiivisten ajatusten rataa -
vailla tulevaisuudentoivoa.
Kun hän saa yhteyden masentuneisiin tunteisiinsa, -
kuten suruun tai vihaan, -
energia pääsee purkautumaan.
Kun keskustelee masennuksesta kärsivien kanssa, -
he sanovat usein, etteivät he näe muuta ratkaisua.
Kaikki tuntuu merkityksettömältä, eikä heillä ole tulevaisuutta.
Masennus saa voimansa jostain, mitä he pitävät totena, mutta se ei ole.
He saattavat myös käydä sisäistä kamppailua, -
joka saattaa johtua vuosia tukahdutetusta surusta tai vihasta.
Tai sitten se voi johtua syyllisyydestä tai häpeästä.
Jos tuntee itsensä huonoksi ihmiseksi, joka ei osaa tehdä mitään oikein, -
ei pysty näkemään itseään arvokkaana.
Saattaa kokea itseinhoa tai syyllistää itseään.
Kun joku on alakuloinen tai masentunut, -
on tärkeää olla läsnä ja tukea häntä.
Masentunut monesti pyytää, että hän saisi olla yksin, -
tai sitten hän ei sano mitään, -
mutta kun masennus helpottaa, hän on kiitollinen, että olit läsnä.
Läsnäolollasi oli merkitystä.
Joskus ihminen voi pelätä, että masennus palaa -
juuri silloin, kun sen ei saisi, -
kun pitäisi esimerkiksi olla hyvin luova ja toimelias -
tai kun on aloittanut uuden ihmissuhteen.
Asiasta puhuminen osoittaa rohkeutta.
Se voi auttaa selvittämään, -
mikä masennusta tai alakuloa aiheuttaa.
Masennuksella, myös ajoittaisella masennuksella, on jokin syy.
Se ei tapahdu itsestään.
Syytä voi selvittää työskentelemällä terapeutin tai ystävän kanssa.
Kun syy selviää, sille voi usein tehdä jotain.
Apua on saatavana.
Olet sen arvoinen, ja matkasi alkaa nyt.
Hei taas. Vaihdan nyt aihetta -
ja puhun näkymättömästä ulottuvuudesta.
Puhun siitä, kuinka me ihmiset koostumme -
ruumiista, sielusta ja hengestä.
Kun Jumala loi ihmisen, -
Hän otti maasta tomua ja muovasi ruumiin, -
luonnollisen osan ihmisestä, lihan.
Sen jälkeen Jumala puhalsi elämän hengen -
elottomaan lihaan.
Kun liha puhalsi ulos, -
sen sielu heräsi eloon -
ja ruumiista tuli elävä ihminen, Aadam.
Jumala loi sinulle hengen, sielun ja ruumiin.
Se on kolmeen osaan jakautunut kokonaisuus.
Jokaisella osalla on oma tehtävänsä.
Kaikkia kolmea tarvitaan muodostamaan kokonainen ihminen.
Luonnollinen ruumis on se osa, -
joka yhdistää sinut ympäröivään luonnolliseen maailmaan.
Ihmisen henki on osa, joka yhdistää sinut hengelliseen ulottuvuuteen.
Hengellisten aistiesi kautta voit kuulla Jumalan äänen -
ja saada yhteyden Pyhään Henkeen.
Sielu taas on kohtauspaikka näille kahdelle tietokanavalle, -
hengelle ja lihalle.
Kun sielu toimii, niin kuin se on tarkoitettu, -
se pystyy ymmärtämään tietoa -
niin hengellisiltä kuin luonnollisiltakin aisteilta.
Sielu on tietoinen siitä, mitä on meneillään -
niin luonnollisessa maailmassa kuin hengellisessä ulottuvuudessakin.
Ajatuksesi, tunteesi ja viime kädessä myös tahtosi -
ovat riippuvaisia tiedosta, jota eri aistisi havaitsevat.
Paavali rukoilee, että Jumala valaisisi uskovien sydämen silmät.
On tärkeää, että on silmät, jotka todella näkevät.
On mahdotonta puolustautua sellaiselta, mitä ei näe.
Tämä ei ole mitään uutta.
Hengelliset johtajat ympäri maailman tietävät, -
että on olemassa muutakin kuin se, mitä fyysisin silmin voi nähdä.
Siksi Jumala kieltää kaikenlaiset yritykset -
ottaa yhteyttä muihin henkiin ja muunlaiseen henkisyyteen.
Ihminen ei pysty puolustautumaan niitä vastaan. Jumala tietää, -
että kaikki muut portit kuin Pyhä Henki ovat vääriä.
On vain yksi hengellisen tiedon lähde, johon voi luottaa.
Ja on vain yksi portti, -
josta hengellisten aistien tulisi hakea tietoa, -
ja se on Pyhä Henki.
Kaikki muut portit, energiat, äänet, menetelmät ja uskonnot -
ovat tavalla tai toisella valhetta ja huijausta, -
joka vetää ihmistä alaspäin ja avaa häntä voimille, -
jotka sitten ottavat vallan hänen elämässään.
Jos ruokkii sielua hengellisellä tiedolla hindulaisuuden hengiltä, -
tuloksena on elämä, jota hindudemonit riivaavat.
Kaikki hengellinen tieto, olipa se mitä tahansa, -
ellei se tule Jeesukselta, vaikka se näyttäisi auttavan, tulee pahuudesta.
Se pitää ymmärtää. Vaikka tuntuisi, -
että jostain muusta lähteestä kuin Jeesukselta tullut tieto oli hyväksi, -
sinulta peritään silti pahan palkka.
Kun vaihto on kerran tapahtunut, et pysty tekemään asialle mitään, -
paitsi yhden asian: tehdä parannuksen, -
pyytää anteeksi ja tulla Jeesuksen luo.
Hän on ainoa, joka pystyy maksamaan sinut vapaaksi.
Sinut luotiin ruumiiksi, sieluksi ja hengeksi.
Et tullut erillisinä osina vaan pakettina.
Niinpä kaiken, mitä olet ja teet, olet ja teet ruumiina, sieluna ja henkenä.
Jos jättää jonkin osan pois, -
kyseinen elämänalue ei voi toimia niin kuin sen kuuluisi.
Lapset, avioliitto, talous, ura, koti ja ihmissuhteet eivät ole kokonaisia, -
ellet tuo elämääsi hengellistä ulottuvuutta.
Jumala ei ole ikinä tarkoittanut, -
että pidät henkesi erossa avioliitostasi tai raha-asioistasi.
Mutta jos laitat Jeesuksen ykköseksi kaikessa, mitä teet, -
elämäsi muuttuu ihan varmasti.
Tämän kaiken saa aikaan hyvin yksinkertaisella tavalla: -
laita Jeesus ykköseksi elämässäsi.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz